Suomessa syntyvien lasten lukumäärä on painunut niin pieneksi, että pian koiranpentuja saattaa syntyä enemmän

Vuosittain rekisteröityjen koirien lukumäärä lähestyy jo ennätysmäisen pientä vauvojen määrää.

Suomalaisten syntyvyys on vähentynyt viime vuosina huimasti. Viime vuonna syntyi vain 47 577 vauvaa. Se on vähemmän kuin koskaan 150 vuoden aikana.

Viimeksi Suomessa on syntynyt näin vähän lapsia nälkävuonna 1868.

Syntyvien lasten lukumäärä on painunut niin pieneksi, että pian Suomessa saattaa syntyä koiranpentuja enemmän kuin vauvoja – ehkä jo nyt.